title: 2004/839/EZ: Odluka Komisije od 3. prosinca 2004. o utvrđivanju uvjeta za nekomercijalno kretanje mladih pasa i mačaka iz trećih zemalja u Zajednicu (priopćena pod brojem dokumenta C(2004) 4546)  Tekst značajan za EGP

text:
               03/Sv. 030

               HR

               Službeni list Europske unije

               192

         32004D0839

               L 361/40

               SLUŽBENI LIST EUROPSKE UNIJE

               03.12.2004.

      ODLUKA KOMISIJE

   od 3. prosinca 2004.
   o utvrđivanju uvjeta za nekomercijalno kretanje mladih pasa i mačaka iz trećih zemalja u Zajednicu
   (priopćena pod brojem dokumenta C(2004) 4546)
   (Tekst značajan za EGP)
   (2004/839/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (1), a posebno njezin članak 8. stavak 3. točku (c),
   budući da:

               (1)

               Uredbom (EZ) br. 998/2003 utvrđuju se uvjeti za nekomercijalna kretanja pasa i mačaka iz trećih Zemalja u Zajednicu. Ovi se uvjeti razlikuju ovisno o statusu treće zemlje podrijetla i odredišne države članice.

               (2)

               Članak 8. stavak 3. točka (c) Uredbe (EZ) br. 998/2003 predviđa da se trebaju uspostaviti uvjeti za ulazak necijepljenih pasa i mačaka mlađih od tri mjeseca starosti iz trećih zemalja navedenih u dijelovima B i C Priloga II. Uredbi.

               (3)

               Ti uvjeti trebaju biti istovrijedni uvjetima koji se odnose na premještanje necijepljenih mladih mačaka i pasa između država članica.

               (4)

               S obzirom da je Uredba (EZ) br. 998/2003 već primjenjiva te u interesu vlasnika europskih kućnih ljubimaca, ova se Odluka treba primijeniti bez odlaganja.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   Države članice mogu odobriti unos na njihovo državno područje pasa i mačaka mlađih od tri mjeseca starosti i necijepljenih protiv bjesnoće iz trećih zemalja navedenih u dijelovima B i C Priloga II. Uredbi (EZ) br. 998/2003 pod uvjetima najmanje istovjetnim onim utvrđenim člankom 5. stavkom 2. te Uredbe.
   2.   Zabranjeno je naknadno premještanje životinja koje su unesene u skladu sa stavkom 1. u drugu državu članicu, osim ako se životinja premješta u skladu s uvjetima predviđenim u članku 5. stavku 1. Uredbe (EZ) br. 998/2003 u državu članicu osim onih navedenih u dijelu A Priloga II. toj Uredbi.
   Naknadno premještanje životinja koje su unesene u skladu sa stavkom 1. u drugu državu članicu navedenu u dijelu A Priloga II. toj Uredbi provodi se u skladu s uvjetima predviđenim člankom 6. stavkom 1. Uredbe (EZ) br. 998/2003 kada je ta životinja dosegla više od tri mjeseca starosti.
   Članak 2.
   Ova se Odluka primjenjuje od 11. prosinca 2004.
   Članak 3.
   Ova je Odluka upućena državama članicama.

      Sastavljeno u Bruxellesu 3. prosinca 2004.

            Za Vijeće

         Markos KYPRIANOU

            Član Komisije

      (1)  SL L 146, 13.6.2003., str. 1. Uredba kako je zadnje izmijenjena Uredbom Komisije (EZ) br. 1994/2004 (SL L 344, 20.11.2004., str. 17.).


Odluka Komisije od 21/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7522 - MVV / BAYWA RE / GLENDIMPLEX / GREENCOM / BEEGY) prema Uredbi Vijeća (EZ) br. 139/2004 (Samo je njemački tekst vjerodostojan)


Odluka Komisije od 06/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7599 - APOLLO MANAGEMENT / WALZ GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/08/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7317 - MERCURIA / JP MORGAN CHASE & CO COMMODITIES TRADING BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/160/EU: Odluka Komisije od 17. ožujka 2010. o izmjeni Odluke 2005/176/EZ o utvrđivanju kodificiranog oblika i oznaka za obavješćivanje o bolestima životinja na temelju Direktive Vijeća 82/894/EEZ (priopćena pod brojem dokumenta C(2010) 1585)  Tekst značajan za EGP

text:
               03/Sv. 52

               HR

               Službeni list Europske unije

               246

         32010D0160

               L 068/21

               SLUŽBENI LIST EUROPSKE UNIJE

         ODLUKA KOMISIJE
   od 17. ožujka 2010.
   o izmjeni Odluke 2005/176/EZ o utvrđivanju kodificiranog oblika i oznaka za obavješćivanje o bolestima životinja na temelju Direktive Vijeća 82/894/EEZ
   (priopćena pod brojem dokumenta C(2010) 1585)
   (Tekst značajan za EGP)
   (2010/160/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 82/894/EEZ od 21. prosinca 1982. o načinu prijave bolesti životinja unutar Zajednice (1), a posebno njezin članak 5. stavak 1.,
   budući da:

               (1)

               Direktiva 82/894/EEZ odnosi se na prijavljivanje izbijanja bolesti životinja navedenih u Prilogu I. toj Direktivi.

               (2)

               Odlukom Komisije 2005/176/EZ (2) utvrđeni su kodificirani oblik i oznake za prijavu bolesti životinja u skladu s Direktivom 82/894/EEZ. U prilozima X./09. i X./11. toj Odluci navedene su oznake za veterinarske regije u Danskoj odnosno Španjolskoj.

               (3)

               Danska i Španjolska su promijenile imena i granice svojih veterinarskih regija. Prilagodba ovih regija utječe na sustav prijavljivanja bolesti životinja. Nove regije trebale bi stoga nadomjestiti one koje su trenutačno navedene u tom sustavu. Stoga je primjereno na odgovarajući način izmijeniti Priloge X./09. i X./11. Odluci 2005/176/EZ.

               (4)

               Odluku 2005/176/EZ trebalo bi stoga na odgovarajući način izmijeniti.

               (5)

               Kako bi se zaštitila povjerljivost poslanih informacija, prilozi ovoj Odluci ne bi se trebali objaviti u Službenom listu Europske unije.

               (6)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2005/176/EZ mijenja se kako slijedi:

               1.

               Prilog X./09. zamjenjuje se tekstom u Prilogu I. ovoj Odluci;

               2.

               Prilog X./11. zamjenjuje se tekstom u Prilogu II. ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 17. ožujka 2010.

            Za Komisiju

         John DALLI

            Član Komisije

      (1)  SL L 378, 31.12.1982., str. 58.

      (2)  SL L 59, 5.3.2005., str. 40.


title: 2009/603/EZ: Odluka Komisije od 5. kolovoza 2009. o utvrđivanju uvjeta za registraciju proizvođača baterija i akumulatora u skladu s Direktivom 2006/66/EZ Europskog parlamenta i Vijeća (priopćena pod brojem dokumenta C(2009) 6054)  Tekst značajan za EGP

text:
               13/Sv. 54

               HR

               Službeni list Europske unije

               211

         32009D0603

               L 206/13

               SLUŽBENI LIST EUROPSKE UNIJE

         ODLUKA KOMISIJE
   od 5. kolovoza 2009.
   o utvrđivanju uvjeta za registraciju proizvođača baterija i akumulatora u skladu s Direktivom 2006/66/EZ Europskog parlamenta i Vijeća
   (priopćena pod brojem dokumenta C(2009) 6054)
   (Tekst značajan za EGP)
   (2009/603/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te o stavljanju izvan snage Direktive 91/157/EEZ (1), a posebno njezin članak 17.,
   budući da:

               (1)

               Direktiva 2006/66/EZ propisuje registraciju proizvođača baterija i akumulatora. Kako bi se izbjeglo nepotrebno administrativno opterećenje za te proizvođače, potrebno je utvrditi postupovne zahtjeve koji važe u cijeloj Zajednici.

               (2)

               Uputno je definirati informacije koje proizvođači baterija i akumulatora moraju dostaviti prilikom podnošenja zahtjeva za registraciju, pri čemu treba izbjeći svako preklapanje sa zahtjevima koji se odnose na druge postupke registracije.

               (3)

               Sve registracijske pristojbe moraju biti razmjerne i utemeljene na troškovima kako bi se izbjegli nepotrebni administrativni troškovi za dotične proizvođače.

               (4)

               Mjere predviđene ovom Odlukom u skladu su s mišljenjem Odbora uspostavljenog člankom 18. stavkom 1. Direktive 2006/12/EZ Europskog parlamenta i Vijeća (2),

         DONIJELA JE OVU ODLUKU:
   Članak 1.
   Uvjeti za registraciju
   Registracija proizvođača baterija i akumulatora provodi se, u papirnatom ili elektroničkom obliku, pri nacionalnim tijelima ili nacionalnim organizacijama koje su nadležne za te proizvođače, a ovlastile su ih države članice, dalje u tekstu: registracijska tijela.
   Postupak registracije može biti dio nekog drugog postupka registracije proizvođača.
   Proizvođači baterija i akumulatora moraju se registrirati samo jedanput u državi članici u kojoj prvi put stavljaju na tržište baterije i akumulatore na profesionalnoj osnovi, te nakon registracije dobivaju registracijski broj.
   Članak 2.
   Informacije koje dostavljaju proizvođači
   Proizvođači baterija i akumulatora dostavljaju registracijskim tijelima informacije navedene u Prilogu.
   Za potrebe registracije iz drugog stavka članka 1., proizvođači baterija i akumulatora nisu obvezni dostavljati bilo koje druge informacije osim onih navedenih u Prilogu.
   Članak 3.
   Pristojbe za registraciju
   Registracijska tijela mogu primjenjivati registracijske pristojbe samo ako se one temelje na troškovima i ako su razmjerne.
   Registracijska tijela koja naplaćuju pristojbe za registraciju izvješćuju nadležna nacionalna tijela o metodologiji izračuna pristojbi.
   Članak 4.
   Promjena registracijskih podataka
   Države članice osiguravaju da u slučaju promjene podataka koje su dostavili proizvođači u skladu s Prilogom ovoj Odluci, proizvođači o tome izvješćuju mjerodavno registracijsko tijelo najkasnije mjesec dana nakon promjene.
   Članak 5.
   Ispis iz registra
   Kada proizvođači prestanu obavljati svoju djelatnost u državi članici, obavještavaju o tome mjerodavno registracijsko tijelo i na taj način se ispisuju se iz registra.
   Članak 6.
   Ova je Odluka upućena državama članicama.

      Sastavljeno u Bruxellesu 5. kolovoza 2009.

            Za Komisiju

         Stavros DIMAS

            Član Komisije

      (1)  SL L 266, 26.9.2006., str. 1.

      (2)  SL L 114, 27.4.2006., str. 9.

      PRILOG

         INFORMACIJE KOJE SE PODNOSE ZA REGISTRACIJU

                  1.

                  Naziv proizvođača i žigovi (ako postoje) na temelju kojih posluju u državi članici.

                  2.

                  Adresa(-e) proizvođača; poštanski broj i mjesto, naziv ulice i broj, država, URL, telefonski broj, te osoba za kontakt, broj faksa i adresa elektroničke pošte proizvođača ako postoji.

                  3.

                  Oznaka vrste baterija i akumulatora koje proizvođač stavlja na tržište; prijenosne baterije i akumulatori, industrijske baterije i akumulatori ili automobilske baterije i akumulatori.

                  4.

                  Informacije o ispunjavanju obveza proizvođača: pojedinačno ili u zajedničkom sustavu.

                  5.

                  Datum zahtjeva za registraciju.

                  6.

                  Nacionalna identifikacijska oznaka proizvođača, uključujući europski porezni broj ili nacionalni porezni broj proizvođača (nije obvezan).

                  7.

                  Izjava u kojoj se navodi da su navedene informacije istinite.


Odluka Komisije od 04/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8508 - ENGIE / CDC / SOLAIRECORSICA 1-2-3) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


title: 97/199/EZ: Odluka Komisije od 25. ožujka 1997. o utvrđivanju zahtjeva zdravlja životinja i veterinarskog certificiranja za uvoz hrane za kućne ljubimce u hermetički zatvorenim spremnicima iz određenih trećih zemalja koje koriste alternativne sustave toplinske obrade i o izmjeni Odluke 94/309/EZ  Tekst značajan za EGP

text:
               03/Sv. 029

               HR

               Službeni list Europske unije

               161

         31997D0199

               L 084/44

               SLUŽBENI LIST EUROPSKE UNIJE

               25.03.1997.

      ODLUKA KOMISIJE

   od 25. ožujka 1997.
   o utvrđivanju zahtjeva zdravlja životinja i veterinarskog certificiranja za uvoz hrane za kućne ljubimce u hermetički zatvorenim spremnicima iz određenih trećih zemalja koje koriste alternativne sustave toplinske obrade i o izmjeni Odluke 94/309/EZ
   (Tekst značajan za EGP)
   (97/199/EZ)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Direktivom 96/90/EZ (2), a posebno članak 10. stavak 2. točku (c) i članak 3. točku (a) Direktive,
   budući da se poglavljem 4. Priloga I. Direktive 92/118/EEZ utvrđuju zahtjevi za uvoz hrane za kućne ljubimce koja sadrži materijale niskog rizika u smislu Direktive Vijeća 90/667/EEZ (3), kako je izmijenjena Direktivom 92/118/EEZ;
   budući da je Odlukom Komisije 94/278/EZ (4), kako je zadnje izmijenjena Odlukom 96/344/EZ (5) određen popis trećih zemalja iz kojih države članice dozvoljavaju uvoz hrane za kućne ljubimce;
   budući da su Odlukom Komisije 94/309/EZ (6), kako je zadnje izmijenjena Odlukom 96/106/EZ (7) određeni uvozni zahtjevi za određenu hranu za kućne ljubimce i određene neštavljene jestive proizvode za kućne ljubimce;
   budući da je provedba Odluke 94/309/EZ zadnji put odgođena Odlukom 96/106/EZ jer bi primjena prouzročila teškoće u vezi s uvozom hrane za kućne ljubimce u hermetički zatvorenim spremnicima, koja može sadržavati prerađene životinjske bjelančevine koje potječu od materijala visokog rizika i koja je proizvedena korištenjem alternativnih sustava toplinske obrade;
   budući da je potrebno dozvoliti uvoz neke hrane za kućne ljubimce u hermetički zatvorenim spremnicima, koja može sadržavati prerađene životinjske bjelančevine, dobivene od materijala visokog rizika proizvedenih korištenjem alternativnih sustava toplinske obrade;
   budući da se Odlukom Komisije 96/449/EZ (8), između ostalog, zahtijeva da životinjske bjelančevine dobivene od otpada podrijetlom od sisavaca moraju biti podvrgnute toplinskoj obradi od barem 133 °C kroz čitavu masu u trajanju od najmanje 20 minuta pod pritiskom od 3 bara, pri čemu veličina komadića prije prerade nije veća od 5 cm; budući da je stoga potrebno ograničiti uvoz navedene hrane za kućne ljubimce na hranu koja sadrži životinjske bjelančevine, dobivene samo od otpada koja nisu podrijetlom od sisavaca;
   budući da je Odluku 94/309/EZ potrebno odgovarajuće izmijeniti;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Države članice dozvoljavaju uvoz hrane za kućne ljubimce u hermetički zatvorenim spremnicima iz trećih zemalja navedenih u Prilogu A, koja može sadržavati prerađene životinjske bjelančevine dobivene od materijala visokog rizika koji nije namijenjen prehrani ljudi, ako je popraćena zdravstvenim certifikatom iz Priloga B.
   2.   Zdravstveni certifikat iz stavka 1. mora se sastojati od jednog lista i biti ispunjen na barem jednom službenom jeziku države članice koja provodi preglede pri uvozu.
   Članak 2.
   1.   Prerađene životinjske bjelančevine dobivene od materijala visokog rizika i uključene u proizvode navedene u članku 1. stavku 1. moraju biti proizvedene u skladu sa sljedećim standardima:

               (a)

                           —

                           sirovina se zagrijava na temperaturi od najmanje 133 °C kroz čitavu masu u trajanju od najmanje 20 minuta pod pritiskom od tri bara, pri čemu veličina komadića prije prerade nije veća od 5 centimetara,

                     ili

                           —

                           ako sirovina nije podrijetlom od sisavaca, može se koristiti sustav ili kombinacija sustava opisanih u Prilogu Odluci Komisije 92/562/EEZ (9). Uporaba takvih sustava je dozvoljena pod uvjetom da je postupak uzorkovan svaki dan u razdoblju od mjesec dana i da je u skladu s mikrobiološkim standardima propisanim u Prilogu II., poglavlju III. stavcima 1. i 2. Direktive Vijeća 90/667/EEZ (10);

               (b)

               potrebno je evidentirati i čuvati podatke o kritičnim kontrolnim točkama tako da vlasnik, subjekt ili njegov predstavnik i, ako je potrebno, nadležno tijelo može nadzirati rad objekta. Podaci koje je potrebno evidentirati i nadzirati uključuju veličinu komadića, kritičnu temperaturu i, prema potrebi, apsolutno vrijeme, promjene tlaka, brzinu protoka sirovog materijala i brzinu recikliranja masnoća.

         2.   Za ispunjavanje uvjeta iz stavka 1., prerađene životinjske bjelančevine dobivene od materijala visokog rizika i uključene u proizvode iz članka 1. stavka 1., moraju biti proizvedene u objektu koji je odobrilo nadležno tijelo ili treća zemlja navedena u Prilogu A.
   Članak 3.
   1.   Treće zemlje, koje upotrebljavaju certifikat iz Priloga B, obavješćuju Komisiju o:

               (a)

               zakonskim ovlastima veterinarske službe za inspekciju i odobravanje objekata koji proizvode prerađene životinjske bjelančevine;

               (b)

               postupcima koji se koriste za odobravanje;

               (c)

               popisu odobrenih objekata.

         2.   Komisija provodi inspekcije u trećim zemljama navedenim u Prilogu A kako bi provjerila primjenu odredbi ove Odluke.
   Članak 4.
   Odluka 94/309/EZ mijenja se kako slijedi:

               (a)

               u članku 1. stavku 1. potrebno je umetnuti sljedeće riječi nakon riječi „trećih zemalja”: „koje nisu navedene u Prilogu A Odluci Komisije 97/199/EZ”;

               (b)

               u naslovu Priloga A potrebno je umetnuti sljedeće riječi nakon riječi „Zajednica”: „iz trećih zemalja koje nisu navedene u Prilogu A Odluci Komisije 97/199/EZ”.

         Članak 5.
   Ova se Odluka primjenjuje od 1. travnja 1997.
   Članak 6.
   Ova je Odluka upućena državama članicama.

      Sastavljeno u Bruxellesu 25. ožujka 1997.

            Za Komisiju

         Franz FISCHLER

            Član Komisije

      (1)  SL L 62, 15.3.1993., str. 49.

      (2)  SL. L 13, 16.1.1997., str. 24.

      (3)  SL L 363, 27.12.1990., str. 51.

      (4)  SL L 120, 11.5.1994., str. 44.

      (5)  SL. L 133, 4.6.1996., str. 28.

      (6)  SL L 137, 1.6.1994., str. 62.

      (7)  SL L 24, 31.1.1996., str. 34.

      (8)  SL L 184, 18.7.1996., str. 43.

      (9)  SL L 359, 9.12.1992., str. 23.

      (10)  SL L 363, 27.12.1990., str. 51.
   PRILOG A
   Sve treće zemlje navedene u dijelu X. Priloga Odluci Komisije 94/278/EZ.
   PRILOG B

      CERTIFIKAT O ZDRAVLJU ŽIVOTINJA

      za hranu za kućne ljubimce u hermetički zatvorenim spremnicima namijenjenu za izvoz u Europsku zajednicu iz trećih zemalja navedenih u Prilogu A Odluci Komisije 97/199/EZ

      Napomena uvozniku

   Ovaj certifikat je samo za veterinarske potrebe i original mora pratiti pošiljku do granične inspekcijske postaje.
   Država odredišta: …
   Referentni broj certifikata: …
   Država izvoza: …
   Nadležno ministarstvo: …
   Odjel koji izdaje certifikat: …
   I.   Identifikacija hrane za kućne ljubimce

   Hrana za kućne ljubimce je proizvedena od sirovina sljedećih vrsta životinja: …
   …
   Vrsta pakiranja: …
   Broj dijelova ili paketa: …
   Neto težina: …
   II.   Podrijetlo hrane za kućne ljubimce

   Adresa i veterinarski registarski broj odobrenog ili registriranog objekta: …
   …
   …
   …
   III.   Odredište hrane za kućne ljubimce

   Hrana za kućne ljubimce šalje se iz: …
   (mjesto utovara)
   u: …
   (država i mjesto odredišta)
   Sljedećim prijevoznim sredstvom: …
   Broj plombe (1): …
   Naziv i adresa pošiljatelja: …
   Naziv i adresa primatelja:…
   IV.   Potvrda

   I. Ja, dolje potpisani službeni veterinar, potvrđujem da je gore opisana hrana za kućne ljubimce:

               (a)

               podvrgnuta toplinskoj obradi na minimalnoj Fc vrijednost od 3,0 u hermetički zatvorenim spremnicima;

               (b)

               bila je analizirana metodom slučajnog odabira uzoraka od barem pet spremnika iz svake prerađene serije laboratorijskim dijagnostičkim metodama kako bi se osigurala odgovarajuća toplinska obrada čitave pošiljke kako je predviđeno u točki (a);

               (c)

               proizvedena je uporabom bjelančevina preživača (2);
               proizvedena je bez uporabe bjelančevina preživača (2);

               (d)

               nije proizvedena od:

                           —

                           životinja iz farmskog uzgoja koje su uginule, a nisu bile zaklane, uključujući mrtvorođene i nerođene životinje i ne dovodeći u pitanje izvanredne situacije prisilnog klanja zbog dobrobiti životinja, od životinja koje su uginule tijekom prijevoza,

                           —

                           životinja koje su bile ubijene u okviru mjera za kontrolu bolesti ili na gospodarstvu ili na bilo kojem drugom mjestu koje je odredilo nadležno tijelo,

                           —

                           otpada životinjskog podrijetla, uključujući krv podrijetlom od životinja koje su pokazivale, tijekom veterinarskog pregleda provedenog za vrijeme klanja, kliničke znakove bolesti prenosive na ljude i druge životinje,

                           —

                           onih dijelova normalno zaklanih životinja koji nisu bili podvrgnuti post mortem pregledu osim koža, papaka, perja, vune, rogova, krvi i sličnih proizvoda,

                           —

                           mesa, mesa peradi, ribe, divljači i prehrambenih proizvoda životinjskog podrijetla koji su bili pokvareni,

                           —

                           životinja, svježeg mesa, mesa peradi, ribe, divljači i mesa i mliječnih proizvoda koji tijekom pregleda predviđenih zakonodavstvom Zajednice nisu ispunili veterinarske zahtjeve za uvoz u Zajednicu,

                           —

                           otpada životinjskog podrijetla koji sadrži rezidue tvari koje predstavljaju opasnost za zdravlje ljudi ili životinja te mlijeka, mesa ili proizvoda životinjskog podrijetla koji zbog prisutnosti takvih rezidua nisu uporabljivi za prehranu ljudi,

                           —

                           riba ili iznutrica od riba koje su izlučene kao neuporabljive za prehranu ljudi zbog kliničkih znakova zaraznih bolesti,

                     osim ako su gore navedene životinjske bjelančevine:
               prerađene u objektu, registriranom i odobrenom u skladu s Direktivom Vijeća 90/667/EEZ i člankom 2. Odluke Komisije 97/199/EZ i bile su zagrijavane:

                           —

                           na temperaturi od barem 133 °C kroz čitavu masu u trajanju od najmanje 20 minuta pod pritiskom od tri bara, pri čemu veličina komadića prije prerade nije veća od 5 cm (2),
                           ili

                           —

                           u slučaju bjelančevina koje nisu podrijetlom od sisavaca, u skladu sa sustavom koji određuje poglavlje … Odluke Komisije 92/562/EZ, (2)

                     i
               slučajni uzorak odgovara sljedećem standardu (3):

                           —

                              Clostridium perfringens: odsutan u 1 g (4),

                           —

                              Salmonella: odsutna u 25 g: n = 5, c = 0, m = 0, M = 0 (5),

                           —

                              Enterobacteriaceae: n = 5, c = 2, m = 10, M = 3 × 102 u 1 g (5);

               (e)

               bila je podvrgnuta svim mjerama predostrožnosti kako bi se onemogućila ponovna kontaminacija patogenim tvarima nakon obrade.

         Sastavljeno u …, na dan …
   (mjesto)
   (datum)

   …
   (potpis službenog veterinara) (6)

   …
   (ime tiskanim slovima, stručna sprema i funkcija)

      (1)  Neobavezno.

      (2)  Prekrižiti nepotrebno.

      (3)  Pri čemu je:

               n

               =

               broj jedinica od kojih se sastoji uzorak;

               m

               =

               granična vrijednost broja bakterija; rezultat je zadovoljavajući, ako broj bakterija u svim uzorkovanim jedinicama ne prelazi m;

               M

               =

               maksimalna vrijednost za broj bakterija; rezultat se smatra nezadovoljavajućim, ako je broj bakterija u jednoj ili više uzorkovanih jedinica jednak ili veći od M;

               c

               =

               broj uzoraka u kojima broj bakterija može biti između m i M, a uzorak se još uvijek smatra prihvatljivim ako je broj bakterija u drugim uzorcima jednak ili manji od m.

      (4)  Uzorak uzet nakon obrade.

      (5)  Uzorak uzet tijekom skladištenja u objektu za preradu.

      (6)  Potpis i pečat moraju biti različiti od boje ostalih navoda u certifikatu.


Odluka Komisije od 02/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8221 - BLACKSTONE / OFFICEFIRST) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2011/381/EU: Odluka Komisije od 24. lipnja 2011. o utvrđivanju ekoloških mjerila za dodjelu znaka za okoliš Europske unije za maziva (priopćena pod brojem dokumenta C(2011) 4447)  Tekst značajan za EGP

text:
                  15/Sv. 17

                  HR

                  Službeni list Europske unije

                  256

            32011D0381

                  L 169/28

                  SLUŽBENI LIST EUROPSKE UNIJE

            ODLUKA KOMISIJE
      od 24. lipnja 2011.
      o utvrđivanju ekoloških mjerila za dodjelu znaka za okoliš Europske unije za maziva
      (priopćena pod brojem dokumenta C(2011) 4447)
      (Tekst značajan za EGP)
      (2011/381/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s Uredbom (EZ) br. 66/2010, znak za okoliš EU-a može se dodijeliti onim proizvodima koji tijekom čitavog životnog ciklusa imaju smanjeno štetno djelovanje na okoliš.

                  (2)

                  Uredbom (EZ) br. 66/2010 propisuje se da se posebna mjerila za dodjelu znaka za okoliš EU-a utvrđuju prema skupinama proizvoda.

                  (3)

                  Odlukom Komisije 2005/360/EZ (2) utvrđena su ekološka mjerila i s njima povezani zahtjevi u pogledu procjene i provjere za maziva koji važe do 30. lipnja 2011.

                  (4)

                  Ta su mjerila ponovno pregledana s obzirom na tehnološki napredak. Nova mjerila te s njima povezani zahtjevi u pogledu procjene i provjere trebali bi vrijediti četiri godine od datuma donošenja ove Odluke.

                  (5)

                  Odluku 2005/360/EZ bi radi jasnoće trebalo zamijeniti.

                  (6)

                  Proizvođačima čijim je proizvodima dodijeljen znak za okoliš EU-a za maziva prema mjerilima koja su utvrđena Odlukom 2005/360/EZ trebalo bi omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima. Proizvođačima bi također trebalo odobriti podnošenje zahtjeva prema mjerilima utvrđenima u Odluci 2005/360/EZ ili prema mjerilima utvrđenima u ovoj Odluci, do prestanka važenja te Odluke.

                  (7)

                  Mjere predviđene ovom odlukom u skladu su s mišljenjem Odbora uspostavljenog člankom 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Skupina proizvoda „maziva” obuhvaća sljedeće kategorije:

                  Kategorija 1

                  :

                  hidraulične tekućine i ulja za prijenos snage

                  Kategorija 2

                  :

                  masti i masti za statvene cijevi,

                  Kategorija 3

                  :

                  ulja za motorne pile, sredstva za odvajanje betona od kalupa, maziva za žičanu užad, ulja za statvene cijevi i druga protočna maziva

                  Kategorija 4

                  :

                  ulja za dvotaktne motore

                  Kategorija 5

                  :

                  ulja za industrijsku i brodsku opremu.

            Članak 2.
      Za potrebe ove Odluke vrijede sljedeće definicije:

                  (1)

                  „mazivo” znači preparat koji se sastoji od baznog ulja i aditiva;

                  (2)

                  „bazno ulje” znači maziva tekućina čija svojstva protočnosti, otpornosti na starenje, podmazivosti i protuhabanja, kao i njezina svojstva vezana uz suspendiranje onečišćujućih tvari, nisu poboljšana dodavanjem jednog ili više aditiva;

                  (3)

                  „tvar” znači kemijski element i njegovi spojevi u prirodnom stanju ili dobiveni bilo kojim proizvodnim procesom, uključujući i svaki dodatak potreban za očuvanje stabilnosti proizvoda kao i svako onečišćenje koje nastaje tijekom procesa, osim otapala koje se može odijeliti, a da ne utječe na stabilnost tvari niti mijenja njezin sastav;

                  (4)

                  „ugušćivač” znači jedna ili više tvari u baznom ulju koje se koriste za ugušćivanje ili promjenu reoloških svojstava mazivog ulja ili masti;

                  (5)

                  „glavna komponenta” znači svaka tvar koja čini više od 5 % masenog udjela maziva;

                  (6)

                  „aditiv” znači tvar ili smjesa čije su glavne funkcije poboljšavanje svojstava protočnosti, otpornosti na starenje, podmazivosti i protuhabanja ili poboljšavanje suspendiranja onečišćujućih tvari;

                  (7)

                  „mast” znači kruta ili polukruta mješavina koji se sastoji od „ugušćivača” u tekućem mazivu, a može uključivati i druge sastojke koji daju posebna svojstva.

            Članak 3.
      Kako bi mu se dodijelio znak za okoliš EU-a za proizvode u skladu s Uredbom (EZ) br. 66/2010, proizvod mora pripadati skupini proizvoda „maziva” prema definiciji iz članka 1. ove Odluke i ispunjavati mjerila i s njima povezane zahtjeve u pogledu procjene i provjere koji su utvrđeni u Prilogu ovoj Odluci.
      Članak 4.
      Ekološka mjerila za skupinu proizvoda „maziva” te s njima povezani zahtjevi u pogledu procjene i provjere vrijede četiri godine od datuma donošenja ove Odluke.
      Članak 5.
      Za administrativne potrebe skupini proizvoda „maziva” dodjeljuje se brojčana oznaka „027”.
      Članak 6.
      Odluka 2005/360/EZ stavlja se izvan snage.
      Članak 7.
      1.   Odstupajući od članka 6., zahtjevi za znak za okoliš EU-a za proizvode koji su obuhvaćeni skupinom proizvoda „maziva”, koji su podneseni prije datuma donošenja ove Odluke, ocjenjuju se u skladu s uvjetima utvrđenima Odlukom 2005/360/EZ.
      2.   Zahtjevi za znak za okoliš EU-a za proizvode koji su obuhvaćeni skupinom proizvoda „maziva”, koji su podneseni od datuma donošenja ove Odluke, ali najkasnije do 30. lipnja 2011., mogu se temeljiti na mjerilima koja su utvrđena Odlukom 2005/360/EZ ili na mjerilima koja su utvrđena ovom Odlukom. Ti zahtjevi ocjenjuju se u skladu s mjerilima na kojima su temeljeni.
      3.   Ako se znak za okoliš dodjeljuje na temelju zahtjeva ocijenjenog u skladu s mjerilima utvrđenima u Odluci 2005/360/EZ, taj znak za okoliš može se koristiti dvanaest mjeseci od datuma donošenja ove Odluke.
      Članak 8.
      Ova je Odluka upućena državama članicama.

         Sastavljeno u Bruxellesu 24. lipnja 2011.

               Za Komisiju

            Janez POTOČNIK

               Član Komisije

         (1)  SL L 27, 30.1.2010., str. 1.

         (2)  SL L 118, 5.5.2005., str. 26.

         PRILOG

            OKVIR

            Ciljevi mjerila

         Cilj ovih mjerila je posebno promicanje proizvoda koji imaju smanjeno štetno djelovanje na vodu i tlo tijekom uporabe te sadrže veliki udio materijala biološkog porijekla.

            MJERILA

                     1.

                     Isključene ili ograničene tvari i smjese

                     2.

                     Isključene određene tvari

                     3.

                     Dodatni zahtjevi u pogledu toksičnosti za vodene organizme

                     4.

                     Biorazgradivost i bioakumulacijski potencijal

                     5.

                     Obnovljive sirovine

                     6.

                     Minimalna tehnička svojstva

                     7.

                     Informacije na znaku za okoliš EU-a

            Zahtjevi u pogledu procjene i provjere

         (a)   Zahtjevi
         Posebni zahtjevi u pogledu procjene i provjere navedeni su u svakom mjerilu.
         Ako podnositelj zahtjeva mora dostaviti izjave, dokumentaciju, analize, izvješća o ispitivanjima ili druge dokaze o ispunjavanju mjerila, podrazumijeva se da oni mogu potjecati od podnositelja zahtjeva i/ili njegovih i/ili njihovih dobavljača itd., ovisno o slučaju.
         Dobavljač aditiva, ugušćivača ili baznog ulja može nadležnom tijelu izravno dostaviti odgovarajuće podatke.
         Ako je moguće, ispitivanja trebaju provesti laboratoriji koji zadovoljavaju opće zahtjeve norme EN ISO 17025 ili druge istovrijedne norme.
         Prema potrebi se osim ispitnih metoda navedenih za svako mjerilo mogu koristiti i druge metode i norme, ako ih nadležno tijelo koje procjenjuje zahtjev prihvati kao jednakovrijedne.
         Nadležna tijela mogu prema potrebi zatražiti prateću dokumentaciju te mogu izvršiti neovisne provjere.
         Opća shema za ocjenjivanje bilo koje sastavne tvari u mazivnom proizvodu prikazana je u tablici 1.
         (b)   Pragovi mjerenja
         Sve sastavne tvari koje su prisutne u masenom udjelu većem od 0,010 % i koje se namjerno dodaju i/ili stvaraju nakon bilo koje kemijske reakcije u mazivu za koje se podnosi zahtjev moraju biti nedvosmisleno navedene, pri čemu se navode njihovi nazivi i masene koncentracije te, prema potrebi, njihovi CAS i EC registarski brojevi.
         Mjerila se primjenjuju kako slijedi:

                     —

                     mjerila 1. točke (a), 6. i 7. za mazivo za koje se podnosi zahtjev,

                     —

                     mjerila 1. točke (b) i 2. za svaku navedenu tvar prisutnu u masenom udjelu većem od 0,010 % i koje se namjerno dodaju ili stvaraju,

                     —

                     mjerila 3., 4. i 5. za svaku navedenu tvar prisutnu u masenom udjelu većem od 0,10 % i koje se namjerno dodaju ili stvaraju.

               Nadalje, ukupni maseni udio navedenih tvari na koje se ne primjenjuju mjerila 3. i 4. mora biti manji od 0,5 %.

            MJERILA ZA DODJELU ZNAKA ZA OKOLIŠ EU-a

            Mjerilo 1. –   Isključene ili ograničene tvari i smjese

         (a)   Opasne tvari i smjese
         U skladu s člankom 6. stavkom 6. Uredbe (EZ) br. 66/2010 o znaku za okoliš EU-a, proizvod ili njegovi dijelovi ne smiju sadržavati tvari (u bilo kojem obliku, uključujući nano oblike) koje ispunjavaju mjerila za razvrstavanje u razrede opasnosti s niže navedenim oznakama upozorenja ili R-oznakama u skladu s Uredbom (EZ) br. 1272/2008 Europskog parlamenta i Vijeća (1) ili Direktivom Vijeća 67/548/EEZ (2), niti tvari iz članka 57. Uredbe (EZ) br. 1907/2006 Europskog parlamenta i Vijeća (3). Niže navedene oznake upozorenja općenito se odnose na tvari. U slučaju nano oblika koji se namjerno dodaju proizvodu, usklađenost s ovim mjerilom mora se dokazati za bilo koju koncentraciju.
         Popis oznaka upozorenja i R-oznaka:

                     Oznaka upozorenja (4)

                     R-oznaka (5)

                     H300 Smrtonosno ako se proguta

                     R28

                     H301 Otrovno ako se proguta

                     R25

                     H304 Može biti smrtonosno ako se proguta i unese u dišni sustav

                     R65

                     H310 Smrtonosno u dodiru s kožom

                     R27

                     H311 Otrovno u dodiru s kožom

                     R24

                     H330 Smrtonosno ako se udiše

                     R26

                     H331 Otrovno ako se udiše

                     R23

                     H340 Može izazvati genetska oštećenja

                     R46

                     H341 Sumnja na moguće izazivanje genetskih oštećenja

                     R68

                     H350 Može uzrokovati rak

                     R45

                     H350i Može uzrokovati rak ako se udiše

                     R49

                     H351 Sumnja na moguće uzrokovanje raka

                     R40

                     H360F Može štetno djelovati na plodnost

                     R60

                     H360D Može naškoditi nerođenom djetetu

                     R61

                     H360FD Može štetno djelovati na plodnost. Može naškoditi nerođenom djetetu

                     R60; R61; R60-61

                     H360Fd Može štetno djelovati na plodnost. Sumnja na mogućnost štetnog djelovanja na nerođeno dijete

                     R60-R63

                     H360Df Može naškoditi nerođenom djetetu. Sumnja na moguće štetno djelovanje na plodnost

                     R61-R62

                     H361f Sumnja na moguće štetno djelovanje na plodnost

                     R62

                     H361d Sumnja na mogućnost štetnog djelovanja na nerođeno dijete

                     R63

                     H361fd Sumnja na moguće štetno djelovanje na plodnost. Sumnja na mogućnost štetnog djelovanja na nerođeno dijete

                     R62-63

                     H362 Može štetno djelovati na djecu koja se hrane majčinim mlijekom

                     R64

                     H370 Uzrokuje oštećenje organa

                     R39/23; R39/24; R39/25; R39/26; R39/27; R39/28

                     H371 Može uzrokovati oštećenje organa

                     R68/20; R68/21; R68/22

                     H372 Uzrokuje oštećenje organa tijekom produljene ili ponavljane izloženosti

                     R48/25; R48/24; R48/23

                     H373 Može uzrokovati oštećenje organa tijekom produljene ili ponavljane izloženosti

                     R48/20; R48/21; R48/22

                     H400 Vrlo otrovno za vodeni okoliš

                     R50

                     H410 Vrlo otrovno za vodeni okoliš, s dugotrajnim učincima

                     R50-53

                     H411 Otrovno za vodeni okoliš s dugotrajnim učincima

                     R51-53

                     H412 Štetno za vodeni okoliš s dugotrajnim učincima

                     R52-53

                     H413 Može uzrokovati dugotrajne štetne učinke na vodeni okoliš

                     R53

                     EUH059 Opasno za ozonski sloj

                     R59

                     EUH029 U dodiru s vodom oslobađa otrovni plin

                     R29

                     EUH031 U dodiru s kiselinama oslobađa otrovni plin

                     R31

                     EUH032 U dodiru s kiselinama oslobađa vrlo otrovni plin

                     R32

                     EUH070 Otrovno u dodiru s očima

                     R39-41

               Ovo se mjerilo primjenjuje i na sljedeće oznake upozorenja i R-oznake:

                     Oznaka upozorenja (6)

                     R-oznaka (7)

                     H334 Ako se udiše može izazvati simptome alergije ili astme ili poteškoće s disanjem

                     R42

                     H317 Može izazvati alergijsku reakciju na koži

                     R43

                     H314 Uzrokuje teške opekline kože i ozljede oka

                     R34; R35

                     H319 Uzrokuje jako nadraživanje oka

                     R36

                     H315 Nadražuje kožu

                     R38

                     EUH066 Ponavljano izlaganje može prouzročiti sušenje ili pucanje kože

                     R66

                     H336 Može izazvati pospanost ili vrtoglavicu

                     R67

               Gornji se zahtjev ne primjenjuje na tvari ili smjese čija se svojstva mijenjaju nakon obrade (npr. više nisu biološki dostupne ili im se mijenja kemijski sastav) zbog čega uočena opasnost prestaje postojati.
         Granične vrijednosti koncentracija tvari koje ispunjavaju mjerila iz članka 57. točaka (a), (b) ili (c) Uredbe (EZ) br. 1907/2006 ne smiju prekoračiti 0,010 % masenog udjela. Ako je riječ o specifičnim graničnim vrijednostima za tvari koje ispunjavaju mjerila iz članka 57. točaka (a), (b) ili (c), one ne smiju prekoračiti jednu desetinu (1/10) najniže navedene specifične vrijednosti koncentracije, osim ako je ta vrijednost manja od 0,010 % masenog udjela.
         Odstupanja od mjerila 1. točke (a) navedena su u tablici 1.

            Procjena i provjera mjerila: podnositelj zahtjeva nadležnom tijelu dostavlja točnu formulaciju proizvoda. Podnositelj zahtjeva dokazuje usklađenost s ovim mjerilom za tvari u proizvodu na temelju informacija koje minimalno sadrže podatke utvrđene u Prilogu VII. Uredbi (EZ) br. 1907/2006. Te informacije moraju biti specifične za onaj oblik tvari, uključujući nano oblike, koja se koristi u proizvodu. Za tu namjenu podnositelj dostavlja izjavu o sukladnosti s ovim mjerilom, uz koju dostavlja popis sastojaka i povezanih sigurnosnih listova u skladu s Prilogom II. Uredbi (EZ) br. 1907/2006 za proizvod kao i za sve tvari navedene u formulaciji ili formulacijama. U sigurnosnim listovima navode se granične vrijednosti koncentracija u skladu s člankom 31. Uredbe (EZ) br. 1907/2006.
         Potrebno je osigurati dovoljno podataka za procjenu opasnosti proizvoda za okoliš (prema oznakama upozorenja H400 – H413 ili R-oznakama R 50, R 50/53, R 51/53, R 52, R 52/53, R 53) u skladu s Uredbom (EZ) br. 1272/2008 ili Direktivom 67/548/EEZ i Direktivom 1999/45/EZ Europskog parlamenta i Vijeća (8).
         Procjena opasnosti proizvoda za okoliš izvodi se standardnom metodom kako je navedeno u Prilogu III. Direktivi 1999/45/EZ ili zbrojnom metodom iz odjeljka 4.1.3.5.2. Uredbe (EZ) br. 1272/2008. Međutim, kako je utvrđeno u dijelu C Priloga III. Direktivi 1999/45/EZ ili u odjeljku 4.1.3.3. Uredbe (EZ) br. 1272/2008, rezultati ispitivanja pripravka (pripravka proizvoda ili paketa aditiva) mogu se upotrijebiti za izmjenu razvrstavanja u pogledu otrovnosti za vodeni okoliš koja bi se dobila primjenom standardne ili zbrojne metode.
         (b)   Tvari s popisa u skladu s člankom 59. stavkom 1. Uredbe (EZ) br. 1907/2006
         Nisu moguća odstupanja od isključenja iz članka 6. stavka 6. Uredbe (EZ) br. 66/2010 u pogledu tvari koje su identificirane kao tvari vrlo visokog rizika i uključene u popis koji je predviđen člankom 59. Uredbe (EZ) br. 1907/2006 kada su prisutne u smjesama u koncentracijama većim od 0,010 % masenog udjela.

            Procjena i provjera: popis tvari koje su identificirane kao tvari vrlo visokog rizika i uključene u popis kandidata u skladu s člankom 59. Uredbe (EZ) br. 1907/2006 dostupan je na sljedećoj adresi:
         http://echa.europa.eu/chem_data/authorisation_process/candidate_list_table_en.asp
         Na popis se upućuje na datum podnošenja zahtjeva.
         Granične vrijednosti koncentracija navode se u sigurnosnim listovima u skladu s Prilogom II., stavkom 3.2.1. točkom (c) Uredbe Komisije (EU) 453/2010 (9).

            Mjerilo 2. –   Isključene određene tvari

         Sljedeće navedene tvari ne smiju biti prisutne u konačnom proizvodu u koncentracijama koje prekoračuju 0,010 % masenog udjela:

                     —

                     tvari uključene u Popis prioritetnih tvari na području vodne politike Europske unije iz Priloga X. Direktivi 2000/60/EZ Europskog parlamenta i Vijeća (10), kako je izmijenjena utvrđenim u Odluci br. 2455/2001/EZ Europskog parlamenta i Vijeća (11), i Popis kemikalija određenih za prioritetno djelovanje prema OSPAR-u (http://www.ospar.org/content/content.asp?menu=00950304450000_000000_000000),

                     —

                     halogeni organski spojevi i nitritni spojevi,

                     —

                     metali ili spojevi metala osim natrija, kalija, magnezija i kalcija. U slučaju ugušćivača smiju se koristiti i spojevi litija i/ili aluminija u koncentracijama čije su vrijednosti dozvoljene u skladu s drugim mjerilima iz Priloga ovoj Odluci.

            Procjena i provjera: dostavlja se pisana izjava o sukladnosti s ovim zahtjevima uz potpis podnositelja zahtjeva.

            Mjerilo 3. –   Dodatni zahtjevi u pogledu toksičnosti za vodene organizme

         Podnositelj zahtjeva dokazuje sukladnost ispunjavanjem zahtjeva iz mjerila 3.1. ili iz mjerila 3.2.

            Mjerilo 3.1. –   Zahtjevi za maziva i njihove glavne sastojke

         Podaci o akutnoj toksičnosti za vodeni okoliš dostavljaju se za glavne sastojke i smjesu.
         Podaci o akutnoj toksičnosti za vodeni okoliš svakog od glavnih sastojaka navode se za sljedeće dvije trofičke razine: alge i dafnije (12). Kritična koncentracija za akutnu toksičnost za vodeni okoliš svakog od glavnih sastojaka iznosi najmanje 100 mg/L.
         Podaci o akutnoj toksičnosti za vodeni okoliš maziva za koje se podnosi zahtjev navode se za sljedeće tri trofičke razine: alge, dafnije i ribe. Kritična koncentracija za akutnu toksičnost iznosi najmanje 100 mg/L za maziva kategorije 1 i 5 odnosno najmanje 1 000 mg/L za maziva kategorija 2, 3 i 4.
         Zahtjevi u pogledu mjerila 3.1. za različite kategorije maziva sažeti su u tablici 2.

            Procjena i provjera: prihvaćaju se podaci o toksičnosti za morski ili za slatkovodni okoliš. Ispitivanja se izvode u skladu sa i na odgovarajućoj vrsti iz sljedećih smjernica: ISO/DIS 10253 ili OECD 201 ili dio C.3 Priloga Uredbi (EZ) br. 440/2008 (13) za alge, ISO TC 147/SC5/WG2 ili OECD 202 ili dio C.2 Priloga Uredbi (EZ) br. 440/2008 za dafnije i OECD 203 ili dio C.1 Priloga Uredbi (EZ) br. 440/2008 za ribe. Dozvoljena je i primjena istovrijednih metoda uz odobrenje nadležnog tijela. Prihvaćaju se samo (72-satni) ErC50 za alge, (48-satni) EC50 za dafnije i (96-satni) LC50 za ribe.

            Mjerilo 3.2. –   Zahtjevi za svaku navedenu tvar prisutnu u koncentraciji većoj od 0,10 % masenog udjela

         Navode se rezultati ispitivanja kronične toksičnosti u obliku podataka o koncentraciji bez učinka (NOEC) za sljedeće dvije trofičke razine: dafnije i ribe.
         Ako nisu dostupni rezultati ispitivanja kronične toksičnosti, dostavljaju se rezultati ispitivanja akutne toksičnosti za sljedeće dvije trofičke razine: alge i dafnije. U svakoj od 5 kategorija maziva dozvoljena je prisutnost jedne ili više tvari koje pokazuju određeni stupanj toksičnosti za vodeni okoliš do kumulativne masene koncentracije navedene u tablici 1.

            Procjena i provjera: podaci o koncentraciji bez učinka (NOEC) za dvije trofičke razine, dafnije i ribe, utvrđuju se primjenom sljedećih metoda ispitivanja: dio C.20 i dio C.14 Priloga Uredbi Vijeća (EZ) br. 440/2008 za dafnije odnosno za ribe, ili istovrijednih metoda ispitivanja uz odobrenje nadležnog tijela.
         Za alge i dafnije prihvaćaju se podaci o akutnoj toksičnosti za morski ili za slatkovodni okoliš. Ispitivanja morske vode izvode se u skladu sa i na odgovarajućoj vrsti iz sljedećih smjernica: ISO/DIS 10253 ili OECD 201 ili dio C.3 Priloga Uredbi (EZ) br. 440/2008 za alge, ISO TC 147/SC5/WG2 ili OECD 202 ili dio C.2 Priloga Uredbi (EZ) br. 440/2008 za dafnije i OECD 203 ili dio C.1 Priloga Uredbi (EZ) br. 440/2008 za ribe. Dozvoljena je i primjena istovrijednih metoda uz odobrenje nadležnog tijela. Prihvaćaju se samo (72-satni) ErC50 za alge, (48-satni) EC50 za dafnije i (96-satni) LC50 za ribe.

            Procjena i provjera za mjerila 3.1. i 3.2.: nadležnom se tijelu dostavljaju izvješća o ispitivanju visoke kvalitete ili podaci iz literature (ispitivanja u skladu s prihvaćenim protokolima i dobrom laboratorijskom praksom) uključujući reference, čime se dokazuje usklađenost sa zahtjevima u pogledu toksičnosti za vodeni okoliš iz tablice 1.
         Ako su u pitanju slabo topljive tvari ili pripravci (< 10 mg/l) za određivanje toksičnosti za vodeni okoliš može se koristiti metoda WAF (Water Accomodated Fraction). Utvrđena razina opterećenja okoliša, koja se ponekad navodi kao LL50 i odnosi se na smrtonosnu razinu, može se izravno koristiti u klasifikacijskim mjerilima. Priprema WAF-a obavlja se u skladu s preporukama navedenima u jednima od sljedećih smjernica; Tehničko izvješće ECOTEC-a br. 20 (1986.), Prilog III. Smjernicama OECD-a 1992 301 ili ISO Smjernice ISO 10634, ili ASTM D6081-98 (Standardna praksa za ispitivanje toksičnosti maziva za vodeni okoliš: Priprema uzoraka i tumačenje rezultata ili istovrijedne metode). Pored toga, smatra se da dokaz o netoksičnosti tvari na njezinoj graničnoj vrijednosti topljivosti u vodi ispunjava zahtjeve ovog mjerila.
         Ispitivanje akutne toksičnosti za vodeni okoliš nije potrebno u slučajevima:

                     —

                     kad je klasifikacija tvari, baznog ulja ili aditiva već navedena na Klasifikacijskom popisu mazivnih tvari, ili

                     —

                     kad se može dostaviti važeća izjava nadležnog tijela o sukladnosti, ili

                     —

                     kad nije vjerojatno da će tvar proći kroz biološke membrane MM > 800 g/mol ili molekularnog promjera > 1,5 nm (> 15Å), ili

                     —

                     ako je tvar polimer i njen udio molekularne mase ispod 1 000 g/mol manji je od 1%, ili

                     —

                     ako tvar ima visoki stupanj netopljivosti u vodi (topljivost u vodi < 10 μg/l),

               budući da se takve tvari ne smatraju toksičnima za alge i dafnije u vodenom sustavu.
         Topljivost tvari u vodi određuje se prema potrebi prema metodi OECD 105 ili istovrijednim ispitnim metodama.
         Udio molekularne mase polimera manji od 1 000 g/mol utvrđuje se u skladu s dijelom A.19 Priloga Uredbi (EZ) br. 440/2008 ili istovrijednim ispitnim metodama.

            Mjerilo 4. –   Biorazgradivost i bioakumulacijski potencijal

         Zahtjeve u pogledu biorazgradivosti i bioakumulacijskog potencijala mora ispunjavati svaka navedena tvar prisutna u koncentraciji većoj od 0,10 % masenog udjela.
         Mazivo ne smije sadržavati tvari koje su istodobno: biološki nerazgradive i (potencijalno) bioakumulativne.
         Međutim, mazivo smije sadržavati jednu ili više tvari određenoga stupnja razgradivosti i potencijalne ili stvarne bioakumulacije do kumulativne masene koncentracije navedene u tablici 1.

            Procjena i provjera: sukladnost se dokazuje dostavljanjem sljedećih informacija:
         Izvješća o ispitivanju visoke kvalitete ili podaci iz literature (ispitivanja u skladu s prihvaćenim protokolima i dobrom laboratorijskom praksom), uključujući reference o biorazgradivosti te prema potrebi o (potencijalnoj) bioakumulaciji svakog sastojka.
         4.1.   Biorazgradivost

         Tvar se smatra konačno biorazgradivom (aerobno) ako:

                     1.

                     Tijekom 28-dnevnog ispitivanja biorazgradnje u skladu s dijelom C.4 Priloga Uredbi (EZ) br. 440/2008, OECD 306, OECD 310 postignu se sljedeće razine biorazgradnje:

                                 —

                                 pri ispitivanjima konačne biorazgradivosti koja se temelji na otopljenom organskom ugljiku ≥ 70 %,

                                 —

                                 pri ispitivanjima koja se temelje na iscrpljivanju kisika ili stvaranju ugljičnog dioksida ≥ 60 % od teoretskih maksimuma.

                           U ovim ispitivanjima konačne biorazgradivosti ne mora se primjenjivati načelo desetodnevnog okna. Ako tvar dosegne razinu praga biorazgradnje u roku 28 dana, ali ne unutar desetodnevnog vremenskog okna, pretpostavlja se sporiji stupanj razgradnje.

                     2.

                     Omjer BOD5/ThOD ili BOD5/COD je veći od 0,5. Omjer BOD5/(ThOD ili COD) može se koristiti samo ako ne postoje podaci na temelju dijela C.4 Priloga Uredbi Vijeća (EZ) br. 440/2008, OECD 306, OECD 310 ili neke druge istovrijedne metode ispitivanja. BOD5 se ocjenjuje u skladu s dijelom C.5 Priloga Uredbi (EZ) br. 440/2008 ili istovrijednim metodama, dok se COD ocjenjuje u skladu sa dijelom C.6 Priloga Uredbi (EZ) br. 440/2008 ili istovrijednim metodama.

               Tvar se smatra inherentno biorazgradivom ako pokazuje:

                     —

                     biorazgradnju > 70 % pri ispitivanju inherentne biorazgradnje prema dijelu C.9 Priloga Uredbi (EZ) br. 440/2008 ili OECD 302 C ili drugim istovrijednim metodama, ili

                     —

                     biorazgradnju > 20 %, ali < 60 % nakon 28 dana pri ispitivanjima prema dijelu C.4 Priloga Uredbi (EZ) br. 440/2008, OECD 306 ili OECD 310 koja se temelje na iscrpljivanju kisika ili stvaranju ugljičnog dioksida, ili drugim istovrijednim metodama.

               Ispitivanje biorazgradnje nije potrebno u slučajevima:

                     —

                     kad je klasifikacija tvari, baznog ulja ili aditiva već navedena na Klasifikacijskom popisu mazivnih tvari, ili se može dostaviti važeća izjava nadležnog tijela o usklađenosti,

                     —

                     kad tvar nije biorazgradiva ako ne ispunjava mjerila za potpunu i inherentnu biorazgradivost.

               Za procjenu biorazgradivosti neke tvari podnositelj zahtjeva može koristiti i referentne podatke. Reference za ocjenu biorazgradivosti neke tvari prihvatljive su ako se referentna tvar razlikuje samo za jednu funkcionalnu grupu ili fragment od tvari upotrijebljene u proizvodu. Ako je referentna tvar lako ili inherentno biorazgradiva i ako ta funkcionalna grupa ima pozitivan učinak na aerobnu biorazgradnju, upotrijebljena tvar se također može smatrati lako ili inherentno biorazgradivom. Funkcionalne grupe ili fragmenti koji imaju pozitivan učinak na biorazgradnju su: alifatski i aromatski alkoholi [-OH], alifatske i aromatske kiseline [-C(= O)-OH], aldehidi [-CHO], esteri [-C(= O)-O-C], amidi [-C(= O)-N ili C(= S)-N]. Treba osigurati primjerenu i pouzdanu dokumentaciju o ispitivanju referentne tvari. U slučaju uspoređivanja s fragmentom koji nije obuhvaćeno gornjim tekstom, treba osigurati primjerenu i pouzdanu dokumentaciju o ispitivanju pozitivnih učinaka funkcionalne grupe na biorazgradnju strukturalno sličnih tvari.
         4.2.   Bioakumulacija

         Ispitivanje (potencijalne) bioakumulacije potrebno ako tvar:

                     —

                     ima MM > 800 g/mol, ili

                     —

                     ima molekularni promjer > 1,5 nm (> 15 Å), ili

                     —

                     ima koeficijent raspodjele oktanol/voda log Kow < 3 ili > 7, ili

                     —

                     ima izmjeren BCF od ≤ 100 L7kg, ili

                     —

                     je polimer i ima udio molekularne mase ispod 1 000 g/mol manji od 1 %.

               Budući da je većina tvari koje se koriste u mazivima vrlo hidrofobna, vrijednost BCF treba se temeljiti na masenom sadržaju lipida i mora se paziti da se osigura dovoljno dugo vrijeme izlaganja.
         Faktor biokoncentracije (BCF) ocjenjuje se u skladu s dijelom C.13 Priloga Uredbi (EZ) br. 440/2008 ili istovrijednim metodama ispitivanja.
         Koeficijent raspodjele log oktanol/voda (log Kow) ocjenjuje se u skladu s dijelom A.8 Priloga Uredbi (EZ) br. 440/2008 ili OECD 123 ili istovrijednim metodama ispitivanja. Kod organskih tvari, osim površinski aktivnih tvari, za koje nisu dostupne eksperimentalne vrijednosti, smije se koristiti računska metoda. Dozvoljene su sljedeće računske metode: CLOGP, LOGKOW (KOWWIN) i SPARC. Ako su procijenjene log Kow vrijednosti dobivene bilo kojom od ovih računskih metoda< 3 ili > 7, bioakumulacija tvari se ne očekuje.
         Vrijednosti log Kow primjenjuju se samo na organske kemikalije. Za ocjenjivanje bioakumulacijskog potencijala anorganskih spojeva, nekih površinski aktivnih tvari i nekih organo-metalnih spojeva, mjeri se BCF.

            Mjerilo 5. –   Obnovljive sirovine

         Formulirani proizvod mora imati sadržaj ugljika koji potječe od obnovljivih sirovina kako slijedi:

                     —

                     ≥ 50 % (m/m) za kategoriju 1,

                     —

                     ≥ 45 % (m/m) za kategoriju 2,

                     —

                     ≥ 70 % (m/m) za kategoriju 3,

                     —

                     ≥ 50 % (m/m) za kategoriju 4,

                     —

                     ≥ 50 % (m/m) za kategoriju 5.

               Sadržaj ugljika koji potječe od obnovljivih sirovina znači da maseni postotak sastojka A × [broj atoma ugljika (C) u sastojku A, koji su derivati (biljnih) ulja ili (životinjskih) masti, podijeljen s ukupnim brojem atoma ugljika (C) u komponenti A] plus maseni postotak sastojka B × [broj atoma ugljika (C) u sastojku B, koji su derivati (biljnih) ulja ili (životinjskih) masti, podijeljen s ukupnim brojem atoma ugljika (C) u sastojku B] plus maseni postotak sastojka C × [broj atoma ugljika (C) u sastojku C] i tako dalje.
         Podnositelj zahtjeva na obrascu zahtjeva naznačuje vrstu(-e), izvor(e) i porijeklo obnovljivog materijala ili više njih koji čine glavne sastojke.

            Procjena i provjera: podnositelj zahtjeva nadležnom tijelu dostavlja izjavu o sukladnosti s ovim mjerilom.

            Mjerilo 6. –   Minimalna tehnička svojstva

                     (a)

                     Za hidrauličke tekućine: barem mjerila za tehnička svojstva utvrđena u normi ISO 15380, tablicama od 2. do 5. Dobavljač na informacijskom listu proizvoda navodi koja su 2 elastomera ispitana.

                     (b)

                     Za ulja za industrijsku i brodsku opremu: barem zahtjevi za tehnička svojstva utvrđeni u DIN 51517. Dobavljač na informacijskom listu proizvoda navodi koji je odjeljak odabran (I., II. ili III.).

                     (c)

                     Za ulja za motorne pile: barem mjerila za tehnička svojstva utvrđena u Kriterijima RAL UZ 48 Blue Angel (Plavi anđeo).

                     (d)

                     Za ulja za dvotaktne brodske motore: barem mjerila za tehnička svojstva utvrđena u „Certifikatu NMMA za maziva za dvotaktne benzinske motore” u okviru NMMA TC-W3.

                     (e)

                     Za ulja za dvotaktne motore kopnene primjene: barem razina EGD prema mjerilima za tehnička svojstva utvrđenima u normi ISO 13738:2000.

                     (f)

                     Za sva ostala maziva: prikladno za predviđenu namjenu.

            Procjena i provjera: podnositelj zahtjeva nadležnom tijelu dostavlja izjavu o usklađenosti s ovim mjerilom, uz odgovarajuću dokumentaciju.

            Mjerilo 7. –   Informacije na znaku zaštite okoliša Europske unije

         Po želji se može postaviti znak s tekstualnim okvirom koji sadrži sljedeći tekst:

                     „—

                     Pri upotrebi smanjeno štetno djelovanje na vodu i tlo

                     —

                     Sadrži visok udio materijala biološkog porijekla”.

               Smjernice za moguće korištenje znaka s tekstualnim okvirom dostupne su u „Smjernicama za korištenje logotipa znaka zaštite okoliša EU-a” na internetskoj adresi http://ec.europa.eu/environment/ecolabel/promo/logos_en.htm.

            Procjena i provjera: podnositelj zahtjeva nadležnom tijelu dostavlja uzorak ambalaže na kojoj je vidljiv znak, uz izjavu o sukladnosti s ovim mjerilom.

            Tablica 1.

            Mjerila za mazivo i svaku navedenu tvar

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Kategorija
                     Mjerila

                     Hidraulične tekućine, ulja za prijenos snage

                     Masti, masti za statvene cijevi

                     Ulja za motorne pile, sredstva za odvajanje betona od kalupa, maziva za žičanu užad i druga protočna maziva

                     Ulja za kopnene i brodske dvotaktne motore

                     Ulja za industrijsku i brodsku opremu

                     Oznake upozorenja i R-oznake opasnosti za okoliš i ljudsko zdravlje
                     (Odstupanja od mjerila 1. točke (a))

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Oznaka opasnosti za okoliš i ljudsko zdravlje ili R-oznaka maziva u trenutku podnošenja zahtjeva

                     Nema
                     (Najniža granica razvrstavanja u Uredbi (EZ) br. 1272/2008 ili Direktivi 1999/45/EZ)

                     Nema
                     (Najniža granica razvrstavanja u Uredbi (EZ) br. 1272/2008 ili Direktivi 1999/45/EZ)

                     Nema
                     (Najniža granica razvrstavanja u Uredbi (EZ) br. 1272/2008 ili Direktivi 1999/45/EZ)

                     Nema
                     (Najniža granica razvrstavanja u Uredbi (EZ) br. 1272/2008 ili Direktivi 1999/45/EZ)

                     Nema
                     (Najniža granica razvrstavanja u Uredbi (EZ) br. 1272/2008 ili Direktivi 1999/45/EZ)

                     Isključene određene tvari
                     (mjerilo 1. točka (b) i 2.)

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Navedene u OSPAR-u; navedene u Popisu prioritetnih tvari na području vodne politike Europske unije; organski halogeni; nitriti; metali ili spojevi metala osim Na, K, Mg, Ca i u slučaju ugušćivača Li, Al; CMR kategorija 1, 2 (R45, R46, R49, R60 or R61); popis kandidata za Prilog XIV. Uredbi (EZ) br. 1907/2006

                     < 0,010 %

                     < 0,010 %

                     < 0,010 %

                     < 0,010 %

                     < 0,010 %

                     Toksičnost za vodeni okoliš
                     (Samo mjerilo 3.2.)

                     Kumulativni maseni postoci (% masenog udjela) prisutnih tvari

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Nije toksično (D)

                     Akutna toksičnost > 100 mg/L
                     ili
                     NOEC > 10 mg/L

                     Nije ograničeno

                     Štetno (E)

                     10 mg/L < akutna toksičnost ≤ 100 mg/L
                     ili
                     1 mg/L < NOEC ≤ 10 mg/L

                     ≤ 20

                     ≤ 25

                     ≤ 5

                     ≤ 25

                     ≤ 20

                     Toksično (F)

                     1 mg/L < akutna toksičnost ≤ 10 mg/L
                     ili
                     0,1 mg/L < NOEC ≤ 1 mg/L

                     ≤ 5

                     ≤ 1

                     ≤ 0,5

                     ≤ 1

                     ≤ 5

                     Vrlo toksično (G)

                     akutna toksičnost ≤ 1 mg/L
                     ili
                     NOEC ≤ 0,1 mg/L

                     ≤ 0,1/M (*)

                     ≤ 0,1/M (*)

                     ≤ 0,1/M (*)

                     ≤ 0,1/M (*)

                     ≤ 1/M (*)

                     Biorazgradnja i bioakumulacija
                     (mjerilo 4.)

                     Kumulativni maseni postoci (% masenog udjela) prisutnih tvari

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Potpuno aerobno biorazgradivo (A)

                     > 90

                     > 75

                     > 90

                     > 75

                     > 90

                     Inherentno aerobno biorazgradivo (B)

                     ≤ 5

                     ≤ 25

                     ≤ 5

                     ≤ 20

                     ≤ 5

                     Biološki nerazgradivo I biološki neakumulativno (C)

                     ≤ 5

                     ≤ 5

                     ≤ 10

                     ≤ 5

                     Biološki nerazgradivo I biološki akumulativno (X)

                     ≤ 0,1

                     ≤ 0,1

                     ≤ 0,1

                     ≤ 0,1

                     ≤ 0,1

                     Udio za koji nije ocijenjena toksičnost za vodeni okoliš (mjerilo 3.2.) ili biorazgradnja/bioakumulacija (mjerilo 4.)

                     Kumulativni maseni postoci (% masenog udjela) prisutnih tvari

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     < 0,5

                     < 0,5

                     < 0,5

                     < 0,5

                     < 0,5

                     Obnovljivost
                     (mjerilo 5.)

                     Kumulativni maseni postoci (% masenog udjela) prisutnih tvari

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Na temelju ugljika

                     ≥ 50 %

                     ≥ 45 %

                     ≥ 70 %

                     ≥ 50 %

                     ≥ 50 %

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Minimalna tehnička svojstva
                     (mjerilo 6.)

                     Hidrauličke tekućine: ISO 15380, tablice od 2. do 5.
                     Ulja za prijenos snage: prikladno za predviđenu namjenu

                     Prikladno za predviđenu namjenu

                     Ulja za motorne pile: prema RAL UZ 48
                     Ostalo: prikladno za predviđenu namjenu

                     Ulja za 2t brodske motore: prema NMMA TC-W3.
                     Ulja za 2t kopnene motore: EGD razina u ISO 13738:2000

                     Ulja za industrijsku i brodsku opremu: DIN 51517

                     faktor množenja (M)

                     LC50 ili EC50 vrijednost („L(E)C50”) tvari

                     1

                     0,1 < L(E)C50 ≤ 1

                     10

                     0,01 < L(E)C50 ≤ 0,1

                     100

                     0,001 < L(E)C50 ≤ 0,01

                     1 000

                     0,0001 < L(E)C50 ≤ 0,001

                     Za tvari čija je LC50 ili EC50 vrijednost niža od 0,0001 mg/L, odgovarajuće granične vrijednosti koncentracije računaju se u skladu s time (u intervalima faktora 10).

            Tablica 2.

            Zahtjevi u pogledu toksičnosti za vodeni okoliš za različite kategorije maziva — Zahtjevi u pogledu podataka o mazivu i glavnim sastojcima

                     Mjerilo 3.1.

                     Kategorija 1

                     Kategorija 2

                     Kategorija 3

                     Kategorija 4

                     Kategorija 5

                     Akutna toksičnost za vodeni okoliš svježe pripravljenog maziva za tri trofične razine: alge, dafnije i ribe

                     > 100 mg/L

                     > 1 000  mg/L

                     > 1 000  mg/L

                     > 1 000  mg/L

                     > 100  mg/L

                     Akutna toksičnost za vodeni okoliš svakoga glavnog sastojka za dvije trofične razine: alge i dafnije

                     > 100  mg/L

                     > 100  mg/L

                     > 100  mg/L

                     > 100  mg/L

                     > 100  mg/L

            (1)  SL L 353, 31.12.2008., str. 1.

            (2)  SL 196, 16.8.1967., str. 1.

            (3)  SL L 396, 30.12.2006., str. 1.

            (4)  U skladu s Uredbom (EZ) br. 1272/2008.

            (5)  U skladu s Direktivom 67/548/EEZ.

            (6)  U skladu s Uredbom (EZ) br. 1272/2008.

            (7)  U skladu s Direktivom 67/548/EEZ.

            (8)  SL L 200, 30.7.1999., str. 1.

            (9)  SL L 133, 31.5.2010., str. 1.

            (10)  SL L 327, 22.12.2000., str. 1.

            (11)  SL L 331, 15.12.2001., str 1.

            (12)  Za dostavljanje podataka o morskom okolišu u skladu s ovom Odlukom dafnije se mogu zamijeniti rakovima.

            (13)  SL L 142, 31.5.2008., str. 1.

            (*)  M je faktor množenja 10 za tvari koje su vrlo toksične za vodeni okoliš iz tablice 1.b u Direktivi Komisije 2006/8/EC (SL L 19, 24.1.2006., str. 12.).


Odluka Komisije od 26/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6782 - HIG CAPITAL / PETROCHEM CARLESS HOLDINGS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2003/454/EZ: Odluka Vijeća od 13. lipnja 2003. o izmjeni Priloga 12. Zajedničkim konzularnim uputama i Priloga 14.a Zajedničkom priručniku o viznim pristojbama

text:
               19/Sv. 012

               HR

               Službeni list Europske unije

               47

         32003D0454

               L 152/82

               SLUŽBENI LIST EUROPSKE UNIJE

               13.06.2003.

      ODLUKA VIJEĆA

   od 13. lipnja 2003.
   o izmjeni Priloga 12. Zajedničkim konzularnim uputama i Priloga 14.a Zajedničkom priručniku o viznim pristojbama
   (2003/454/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjeva za izdavanje viza (1),
   uzimajući u obzir Uredbu Vijeća (EZ) br. 790/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za izvršavanje graničnih provjera i nadzora (2),
   uzimajući u obzir inicijativu Helenske Republike,
   budući da:

               (1)

               Odluka Vijeća 2002/44/EZ od 20. prosinca 2001. o izmjeni dijela VII. i Priloga 12. Zajedničkim konzularnim uputama i Priloga 14.a Zajedničkom priručniku (3) određuje da pristojbe koje se obračunavaju u vezi sa zahtjevom za vizu odgovaraju nastalim upravnim troškovima. Zajedničke konzularne upute i Zajednički priručnik treba se sukladno tome izmijeniti.

               (2)

               Iznos koji se naplaćuje potrebno je redovito revidirati.

               (3)

               Sukladno člancima 1. i 2. Protokola o stajalištu Danske koji je priložen uz Ugovor o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke te nije njome vezana niti se na nju primjenjuje. Kako ova Odluka nadograđuje schengensku pravnu stečevinu prema odredbama glave IV. dijela trećeg Ugovora o osnivanju Europske zajednice, Danska mora sukladno članku 5. navedenog Protokola odlučiti u roku od šest mjeseci nakon donošenja ove Odluke od strane Vijeća hoće li je prenijeti u svoje nacionalno pravo.

               (4)

               U pogledu Islanda i Norveške, ova Odluka predstavlja unaprjeđenje odredaba schengenske pravne stečevine u smislu Sporazuma zaključenog od strane Vijeća Europske unije i Republike Islanda i Kraljevine Norveške o udruživanju ovih dviju država prilikom prenošenja, primjene i razvoja schengenske pravne stečevine (4) na području iz članka 1. točka A Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma (5).

               (5)

               Ova Odluka predstavlja unapređenje odredaba schengenske pravne stečevine u kojoj Ujedinjena Kraljevina ne sudjeluje, sukladno Odluci Vijeća 2000/365/EZ od 19. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (6); Ujedinjena Kraljevina, stoga, ne sudjeluje u njenom donošenju te nije njome vezano niti se na njega primjenjuje.

               (6)

               Ova Odluka predstavlja unapređenje odredaba schengenske pravne stečevine u kojoj Irska ne sudjeluje, sukladno Odluci Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (7). Irska, stoga, ne sudjeluje u njenom donošenju te nije njome vezana niti se na nju primjenjuje.

               (7)

               Ova Odluka predstavlja akt koji nadograđuje schengensku pravnu stečevinu ili je na drugi način s njome povezana u smislu članka 3. stavka 2. Akta o pristupanju iz 2003.,

         DONIJELO JE OVU ODLUKU:
   Članak 1.
   Tablica iz Priloga 12. Zajedničkim konzularnim uputama i tablica iz Priloga 14.a Zajedničkom priručniku zamjenjuju se sljedećom tablicom:

      „Pristojbe koje se zaračunavaju i koje odgovaraju upravnim troškovima obrade zahtjeva za vizu

                  Vrsta vize

                  Pristojba koja se zaračunava (u EUR-ima)

                  Zrakoplovna tranzitna viza (Kategorija A)

                  35

                  Tranzitna viza (Kategorija B)

                  35

                  Viza za kratkotrajni boravak (1 do 90 dana) (Kategorija C)

                  35

                  Viza za višekratni ulazak, vrijedi od 1 do 5 godina (Kategorija C)

                  35

                  Viza s ograničenim teritorijalnim važenjem (Kategorije B i C)

                  35

                  Viza izdana na granici (Kategorije B i C)

                  35
                  Viza se može izdati besplatno.

                  Skupna viza (Kategorije A, B i C)

                  35 EUR + 1 EUR po osobi

                  Nacionalna viza za dugotrajni boravak (Kategorija D)

                  Iznos utvrđuje država članica koja može odlučiti da su te vize besplatne.

                  Nacionalna viza za dugotrajni boravak koja istodobno važi kao viza za kratkotrajni boravak (Kategorija D + C)

                  Iznos utvrđuje država članica koja može odlučiti da su te vize besplatne.”

   Članak 2.
   Ova se Odluka primjenjuje najkasnije od 1. srpnja 2005.
   Države članice mogu primjenjivati ovu Odluku prije 1. srpnja 2005., ako obavijeste Glavno tajništvo Vijeća o danu od kada su u mogućnosti tako postupati.
   Članak 3.
   Ova Odluka je upućena državama članicama sukladno Ugovoru o osnivanju Europske zajednice.

      Sastavljeno u Luxembourgu 13. lipnja 2003.

            Za Vijeće

            Predsjednik

         G. PAPANDREOU

      (1)  SL L 116, 26.4.2001., str. 2.

      (2)  SL L 116, 26.4.2001., str. 5.

      (3)  SL L 20, 23.1.2002., str. 5.

      (4)  SL L 176, 10.7.1999., str. 36.

      (5)  SL L 176, 10.7.1999., str. 31.

      (6)  SL L 131, 1.6.2000., str. 43.

      (7)  SL L 64, 7.3.2002., str. 20.